Ramzans Kadirovs
Ramzans Kadirovs (krievu: Рамзан Ахматович Кадыров, čečenu: Къадар Ахьмат-кIант Рамзан; dzimis 1976. gada 5. oktobrī) ir Krievijas federālā subjekta Čečenijas vadītājs. Pirmā Čečenijas kara laikā Ramzans Kadirovs piedalījās kaujas operācijās pret Krievijas armiju. Otrā Čečenijas kara laikā kopā ar savu tēvu Ahmatu Kadirovu kļuva pārgāja uz Krievijas pusi. Ahmads Kadirovs aČečenijas prezidents, kas tika nogalināts 2004. gada maijā. Ramzans bija sava tēva paramilitārās vienības (kadiroviešu) vadītājs. 2007. gadā Ramzans kļuva par Čečenijas vadītāju īsi pēc 30 gadu vecuma sliekšņa sasniegšanas (minimālais vecums amata ieņemšanai). Laika gaitā ticis kritizēts par mizogīnisku un homofobisku pieeju. Čečenijā nodibināja personālistisku diktatorisku režīmu, apsūdzēts masveida cilvēktiesību pārkāpumos un korupcijā. Viņš ir pazīstams ar savu kritiķu spīdzināšanu. Kadirovs ir tuvs Krievijas prezidentam Vladimiram Putinam, kurš apmaiņā pret Kadirova lojalitāti sniedz lielas naudas summas Čečenijai. Viņš ir viens no galvenajiem Putina atbalstītājiem, kurš atbalstīja Krievijas iebrukumu Ukrainā. 2018. gadā Kadirovam tika aizliegts ieceļot Latvijā par viņa līdzdalību cilvēktiesību un tiesiskuma pārkāpumos. Kopš 2022. gada saistība ar Krievijas agresiju Kadirovs ir iekļauts Eiropas Savienības, ASV, Apvienotās Karalistes, Japānas un vairāku citu valstu sankciju sarakstos.